### 14.    Beslutning vedrørende sammenlægning af område Midt og Syd i ældreplejen

**Åbent**

Sagsnr.: 326-2015-45527       J.nr.: 00.15.10            Dokumentnr.:
326-2016-1406

**Sagstype**

Beslutning.

**Resume og sagens baggrund**

Integreret Pleje (IP) Midt og Syd har fungeret under samme
partnerskabsholder siden efteråret 2011. Som følge af den lange
konstitueringsperiode er det oplagt at se på, om organiseringen skal gøres
permanent.

Kommunalbestyrelsens godkendelse af ændringen af
Direktionens størrelse samt den nye opgavefordeling pr. 1. august 2015 giver
også anledning til at se på partnerskabsholderne. I denne forbindelse er det
naturligt at se på antallet og organiseringen af partnerskabsholdere.

Sagen har været i høring, og høringssvarene indgår i den
videre proces med sammenlægningen.

**Indstillinger**

Direktøren indstiller, at

· den foreslåede sammenlægning af IP Midt og Syd godkendes til
ikrafttræden den 1. februar 2016

· høringssvarene indgår i den videre proces med sammenlægningen.

**Behandling**

Direktionen, Ældre- og Sundhedsudvalget, Økonomiudvalget,
Kommunalbestyrelsen.

**Sagsfremstilling**

Forslaget om sammenlægning har været drøftet mellem
chefnetværket og direktøren, og vurderingen er, at dette kvalitetsmæssigt og
fagligt fungerer godt.

Kommunalbestyrelsen har vedtaget at sende forslaget om
sammenlægning i høring i Ældrerådet, Hovedudvalget samt MED-udvalgene for IP
Midt og Syd med den bemærkning, at den samlede økonomi bliver i området.

Ældrerådet og Hovedudvalget har ingen bemærkninger.

Medarbejderrepræsentanterne i MED-udvalgene er overvejende
positive overfor forslaget og har en række anbefalinger:

Medarbejderrepræsentanterne mener, at det giver god mening,
at den nuværende struktur bliver permanent. Desuden bifaldes, at
Kommunalbestyrelsen har besluttet, at den samlede økonomi bliver i området.

Medarbejderrepræsentanterne mener ikke, der vil opstå
problemer i forbindelse med sammenlægningen og ønsker at bidrage til en god
proces.

Vigtigheden af at prioritere høj faglighed understreges, og
det ønskes, at der fortsat afsættes midler til kompetenceudvikling.

Medarbejderrepræsentanterne mener, det er afgørende, at
samtlige tillidsrepræsentanter kommer til at sidde i det nye MED-udvalg.

Samtidig er det vigtigt, at den nuværende ledelsesstruktur
beholdes, således at leder- og medarbejderkompetencer udnyttes bedst muligt.

Høringssvaret fremgår i sin helhed af bilaget.

**Økonomiske konsekvenser**

Ingen.

**Direktionens møde den 5. januar
2016:**

Anbefales.

**Ældre- og Sundhedsudvalgets
møde den 11. januar 2016:**

Anbefales.

**Økonomiudvalgets møde den 18.
januar 2016:**

Anbefales.

**Bilag**

|  |  |
| --- | --- |
| MED - Høringssvar i forbindelse med sammenlægning af IP Midt og Syd, rev..docx | 326-2015-405304 |